**Ministru kabineta noteikumu projekta “Grozījumi Ministru kabineta 2002.gada 21.maija noteikumos Nr.194 “Izglītības programmu minimālās prasības arhitekta**

**profesionālās kvalifikācijas iegūšanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2002.gada 21.maija noteikumos Nr.194 “Izglītības programmu minimālās prasības arhitekta profesionālās kvalifikācijas iegūšanai”” (turpmāk – projekts), lai nodrošinātu Eiropas Parlamenta un Padomes 2013.gada 20.novembra Direktīvas Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) (turpmāk – grozījumu direktīva), kura Latvijas Republikai jāpārņem nacionālajos normatīvajos aktos līdz 2016.gada 18.janvārim, noteikto prasību ievērošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2002.gada 21.maija noteikumos Nr.194 “Izglītības programmu minimālās prasības arhitekta profesionālās kvalifikācijas iegūšanai” (turpmāk – noteikumi Nr.194) noteiktas izglītības programmu minimālās prasības arhitekta profesijā saskaņā ar Eiropas Parlamenta un Padomes 2005.gada 7.septembra Direktīvu 2005/36/EK par profesionālo kvalifikāciju atzīšanu (turpmāk – direktīva). Līdz ar grozījumu direktīvas pieņemšanu, šīs prasības ir daļēji mainījušās, tādēļ ir nepieciešams pārskatīt Latvijas Republikas normatīvajos aktos noteiktās prasības. Informatīvā atsauce uz Eiropas Savienības direktīvām tiek papildināta ar atsauci uz grozījumu direktīvu. Tiesiskā regulējuma galvenais mērķis ir nodrošināt grozījumu direktīvas tiesību normu pārņemšanu Latvijas Republikas tiesību aktos, nodrošinot to, lai, apgūstot arhitekta profesiju Latvijas augstākās izglītības studiju programmās, iegūtā profesionālā kvalifikācija atbilstu grozījumu direktīvas prasībām un diplomu ieguvējiem tiktu nodrošinātas viņu tiesības uz profesionālās kvalifikācijas atzīšanu Eiropas Savienības dalībvalstīs un Eiropas Ekonomiskās zonas valstīs un viņi varētu pilnvērtīgi izmantot savas tiesības piedalīties brīvā darbaspēka kustībā. Papildus grozījumu direktīvas normu pārņemšanai projekts novērš atsevišķu noteikumos Nr.194 konstatēto normu neatbilstību citiem normatīvajiem aktiem.Noteikumos Nr.194 starp arhitekta izglītības programmu prasībām minimālajām zināšanām, prasmēm un kompetencēm ir iekļautas tēmas par kultūrvēsturiskās vides saglabāšanu un kultūras pieminekļu aizsardzību un restaurāciju, kā arī atsevišķu apgūstamo studiju kursu uzskaitījums, savukārt grozījumu direktīva nesatur nevienu no šīm prasībām. Līdz ar to šādu nosacījumu saglabāšana būtu uzskatāms par nepamatotu ierobežojumu Augstskolu likuma 4.panta trešās daļas 3.punktā noteiktajām augstskolu tiesībām patstāvīgi noteikt studiju programmu saturu. Atsevišķu studiju kursu nosaukumu izslēgšana no noteikumiem Nr.194 nevar radīt draudus arhitekta izglītības programmu kvalitātei, jo tās atbilst arhitekta profesijas standartam un nodrošina arhitekta profesionālās kvalifikācijas iegūšanai nepieciešamās zināšanas, prasmes un kompetences. Noteikumu Nr.194 4.punktā noteiktas prasības, kādas ir jāizpilda pēc studiju programmas beigšanas, lai iegūtu arhitekta sertifikātu, proti, ir jāiegūst trīs gadus ilga praktiskā darba pieredze sertificēta arhitekta vadībā. Projekts paredz izslēgt attiecīgo punktu, jo tas neatbilst noteikumu Nr.194 nosaukumam un Latvijā šīs prasības izpilde ir noteikta likuma “Par reglamentētajām profesijām un profesionālās kvalifikācijas atzīšanu” 8.panta otrajā daļā, kā arī Ministru kabineta 2014.gada 7.oktobra noteikumos Nr.610 “Būvspeciālistu kompetences novērtēšanas un patstāvīgās prakses uzraudzības noteikumi”, kuru 1.pielikumā ir noteikts minimālais praktiskā darba pieredzes ilgums arhitektūras jomā būvspeciālista sertifikāta iegūšanai. Būvspeciālista sertifikāta arhitektūras jomā saņemšana ir nosacījums, lai persona iegūtu tiesības veikt patstāvīgu praksi arhitektūras jomā.  |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz: 1) fiziskām personām, kuras Latvijas Republikā studē pašlaik vai nākotnē studiju programmās arhitekta profesijas apguvei;2) juridisko personu - Rīgas Tehnisko universitāti (turpmāk – universitāte), kura īsteno otrā līmeņa profesionālās augstākās izglītības studiju programmu “Arhitektūra”, pēc kuru beigšanas tiek piešķirta arhitekta profesionālā kvalifikācija.  |
| 2. | Tiesiskā regulējuma ietekme uz tautsaimniecību un administratīvo slogu | Projektam būs labvēlīga ietekme uz uzņēmējdarbības vidi, jo tiks veicināta brīva darbaspēka kustība un Eiropas Vienotā tirgus attīstība. Tiks palielināta starptautiskā uzticamība Latvijas Republikas izglītības sistēmai. Universitātei, studiju programmu saturā īstenojot grozījumu direktīvas prasības, palielināsies iespējas piesaistīt ārzemju studējošos, tādējādi gūstot papildus līdzekļus no augstākās izglītības pakalpojumu eksporta, tomēr šo ietekmju apjomu precīzi prognozēt nav iespējams, jo projekts kopumā uzlabos vidi, radot labvēlīgas attīstības priekšnoteikumus. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

**V. Tiesību akta projekta atbilstība Latvijas Republikas starptautiskajām saistībām**

|  |  |  |
| --- | --- | --- |
| 1. | Saistības pret Eiropas Savienību |  Ar projektu tiek pārņemta grozījumu direktīva.Normatīvajiem aktiem grozījumu direktīvā noteikto prasību izpildīšanai bija jāstājas spēkā līdz 2016.gada 18.janvārim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Grozījumu direktīvas 1.panta35) daļas (par direktīvas 46.panta 2.punkta i) apakšpunktu) | projekta 1.punkts (par noteikumu Nr.194 2.9.apakšpunktu) | Tiks ieviesta pilnībā  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no direktīvas un grozījumu direktīvas, ir iekļautas likumā „Par reglamentētajām profesijām un profesionālās kvalifikācijas atzīšanu” un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir diskutēts ar universitāti, Latvijas Arhitektu savienību, izsūtot projektu minētajām institūcijām un publicējot projektu ministrijas tīmekļa vietnē nekavējoties pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Projekta izstrādes laikā notika konsultācijas ar universitāti, projekta sākotnējā versija tika apspriesta Nacionālās arhitektūras padomes 2015.gada 27.novembra sēdē. |
| 3. | Sabiedrības līdzdalības rezultāti | Konsultāciju laikā iegūtā informācija ir izmantota projekta un tā sākotnējās ietekmes novērtējuma ziņojuma (anotācijas) izstrādei. Nacionālās arhitektūras padomes 2015.gada 27.novembra sēdē cita starpā tika pausts viedoklis, ka noteikumu Nr.194 3.punkta izslēgšana var radīt arhitektūras studiju programmu kvalitātes pazemināšanās risku, jo varētu tikt izslēgti arhitekta profesionālajai kvalifikācijai būtiski studiju kursi. Šajā diskusijā tika izteikts ministrijas un universitātes uzskats par to, ka studiju programmu kvalitāte tiek novērtēta studiju akreditācijas procesa laikā un universitātes ir atbildīgas par studiju programmā iekļauto studiju kursu kopuma atbilstību profesionālās kvalifikācijas prasībām un studiju kursu nosaukumiem ir otršķirīga nozīme. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta īstenošanā iesaistīta universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV sadaļa - noteikumu projekts šīs jomas neskar*.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

07.03.2016.

1398

I.Stūre, 67047899

Inese.Sture@izm.gov.lv